cy cy en cs cy es en cy jbo cy ceb fr cy de en en en cy en cy cy cy cy es cy cy cy cy cy en en lmo es cy en
Ym mis Medi 1994 cafodd Stephen Rees wahoddiad gan y cynhyrchydd-gyfarwyddwr Gwyndaf Roberts – a oedd hefyd yn aelod o Ar Log – i gyflwyno eitem ar y rhaglen Dim Ond Celf ar S4C. Y pwnc oedd yr adfywiad gwerin sylweddol yng Ngogledd Ddwyrain Lloegr, a chyfraniad pwysig y mudiad Folkworks yn hyn o beth. Aeth i Newcastle i gyfweld Alistair Anderson (cyfarwyddwr Folkworks) a’r pibydd enwog Kathryn Tickell, ac hefyd i Ŵyl Rothbury er mwyn ffilmio gweithdy a chystadleuaeth bibau Northumbria.
Cafodd yr ymweliad gryn argraff arno, ac ar ôl dychwelyd i Gymru, rhannodd ei frwdfrydedd gyda Wyn Thomas, cydweithiwr yn Adran Gerdd Prifysgol Cymru Bangor. Soniais wrtho am lwyddiant Folkworks, gan ddangos taflenni ar gyfer eu gweithdai undydd a enwyd yn ‘Workouts’. Roedd nifer o’r rhain yn canolbwyntio ar y traddodiad offerynnol, pwyslais oedd yn gymharol brin yng Nghymru ar y pryd.
Siân Phillips a'i dosbarth ffidil yng
Dros y flwyddyn ganlynol, fe gynhaliwyd nifer o gyfarfodydd i drafod y posibiliad o sefydlu mudiad cenedlaethol i hybu’r traddodiad offerynnol. Fe drefnwyd gweithdy gwerin arall yn y Bontfaen yng Ngwanwyn 1996, ac fe lansiwyd y Gymdeithas yn swyddogol yn Eisteddfod Genedlaethol Llandeilo fis Awst 1996.
Yn ogystal â’r tiwtoriaid, gweithiodd sawl un arall yn galed iawn i sicrhau llwyddiant y blynyddoedd cynnar: Wyn Thomas, trefnydd y gweithdai cynnar ac ysgrifennydd cyntaf y gymdeithas; y delynores Elonwy Wright (cynrychiolydd yn y de-ddwyrain); a llywydd y Gymdeithas, y ddiweddar Frances Môn Jones, a gefnogodd y gymdeithas yn frwd ar bwyllgor Ffederasiwn Cerddoriaeth Amatur Cymru.
Prif waith COTC – Cymdeithas Offerynnau Traddodiadol Cymru – o'r dechrau oedd trefnu Gweithdai mewn gwahanol rannau o'r wlad i gynyddu'r diddordeb ac i gynnig hyfforddiant gan chwaraewyr profiadol.
Ym mis Gorffennaf 2003 etholwyd Arfon Gwilym yn Ysgrifennydd, i olynu Stephen Rees. Yn ddiweddarach yr un flwyddyn, penderfynwyd ar enw haws ei ynganu na COTC, sef Clera; cytunwyd ar Gyfansoddiad newydd a dyluniwyd logo newydd.
Yn 2006 roedd y gymdeithas yn dathlu ei phenblwydd yn 10 oed. Penderfynwyd cynnal cyngerdd yn y Galeri, Caernarfon, i roi llwyfan i'r doniau a gafodd eu meithrin ar hyd y blynyddoedd. Daeth 40 o gerddorion gwerin ynghyd i ffurfio 'Clerorfa' – cerddorfa werin gyntaf Cymru a chafwyd ymateb brwd o bob cyfeiriad i'r noson (a oedd hefyd yn cynnwys canu a dawnsio).
CLERA HEDDIW | Y DEGAWD CYNTAF | Y DELYN | Y CRWTH | Y FFIDIL | Y PIBGORN | Y PIBAU |
CYNGERDD Y GALERI | DOLENNI | DIGWYDDIADAU | NEWYDDION | YMAELODI A CHOFRESTRU